Sepultura

Οι Sepultura είναι βραζιλιάνικο thrash metal συγκρότημα, το οποίο σχηματίστηκε το 1984 στο Μπέλο Οριζόντε. Γνώρισαν μεγάλη επιτυχία στη δεκαετία του '90 και οι πωλήσεις των δίσκων τους έχουν ξεπεράσει τα είκοσι εκατομμύρια αντίτυπα, παγκοσμίως.

Ιστορία
Η εποχή Καβαλέρα
Οι Sepultura δημιουργήθηκαν από τον κιθαρίστα και τραγουδιστή Μαξ Καβαλέρα, τον αδελφό του Ίγκορ στα τύμπανα, τον κιθαρίστα Ζάιρο Γκουέδες και τον μπασίστα Πάουλο Ζούνιορ. Μετά από ένα χρόνο προβών και συναυλιών, υπέγραψαν συμβόλαιο συνεργασίας με την "Cogumelo Records" και κυκλοφόρησαν το ΕΡ "Bestial Devastation" μαζί με το συγκρότημα Overdose, στις 1 Δεκεμβρίου 1985. Η ηχογράφηση του έγινε μέσα σε δύο ημέρες και η παραγωγή του από το ίδιο το συγκρότημα.

Το καλοκαίρι του 1986, οι Sepultura ηχογράφησαν το πρώτο τους άλμπουμ με τίτλο "Morbid Visions", το οποίο κυκλοφόρησε το Νοέμβριο της ίδιας χρονιάς. Στις αρχές του 1987 ο Γκουέδες αποχώρησε από το συγκρότημα δίνοντας τη θέση του στον Αντρέας Κίσσερ. Η νέα σύνθεση κυκλοφόρησε το "Schizophrenia" στα τέλη Οκτωβρίου του 1987, με βελτιωμένη παραγωγή σε σύγκριση με το πρώτο τους άλμπουμ. Ο δίσκος έλαβε θετικές κριτικές και έγινε επιτυχία σε underground επίπεδο και στις δύο πλευρές του Ατλαντικού.

μικρογραφία|αριστερά|Το λογότυπο του συγκροτήματος.
Η δισκογραφική εταιρεία "Roadrunner Records" υπέγραψε συμβόλαιο με το συγκρότημα επανακυκλοφορώντας το δεύτερο τους άλμπουμ, παγκοσμίως. Στις 7 Απριλίου 1989, κυκλοφόρησαν το δίσκο "Beneath the Remains" ο οποίος γνώρισε μεγάλη επιτυχία στο κοινό του thrash metal και έχει βραβευθεί ως πλατινένιο στην πατρίδα του συγκροτήματος, ενώ θεωρείται ένα από τα καλύτερα άλμπουμ του είδους.10 Greatest Thrash Metal Albums Of All Time Read more at http://whatculture.com/music/10-greatest-thrash-metal-albums-of-all-time.php/6#yDQ2blxsdbyPGKvF.99 Στην περιοδεία για την προώθηση του δίσκου εμφανίστηκαν για πρώτη φορά στις Ηνωμένες Πολιτείες στις 31 Οκτωβρίου 1989 στο "Ritz" της Νέας Υόρκης, ανοίγοντας την εμφάνιση του King Diamond. Επίσης, γύρισαν το πρώτο τους βίντεο κλιπ για το τραγούδι "Inner Self". Κατά την περιοδεία για την προώθηση του άλμπουμ, οι Sepultura εμφανιζόταν με τους Sodom στην Ευρώπη, ενώ στη συνέχεια μετέβησαν στις Ηνωμένες Πολιτείες με τους Faith Or Fear να ανοίγουν τις συναυλίες τους.

Τον Ιανουάριο του 1990 ξεκίνησαν να δουλεύουν πάνω σε νέο υλικό και μετακόμισαν στο Φοίνιξ των Ηνωμένων Πολιτειών. Τον Ιούνιο εκείνης της χρονιάς επέστρεψαν στην Ευρώπη όπου εμφανίστηκαν στο φεστιβάλ "Dynamo Open Air" μπροστά σε 26.000 θεατές. Το Μάρτιο του 1991 κυκλοφόρησαν το "Arise", τον πρώτο τους δίσκο που μπήκε στο Billboard 200. Στις αρχές του 1991, οι Sepultura είχαν εμφανιστεί ζωντανά στο φεστιβάλ "Rock in Rio" μπροστά σε 100.000 θεατές. Κατά την περιοδεία για την προώθηση του νέου τους δίσκου άνοιγαν τις εμφανίσεις του Ozzy Osbourne και των Alice in Chains.

Τον Σεπτέμβριο του 1993 κυκλοφόρησε ο πέμπτος τους δίσκος "Chaos A.D.", ο οποίος παρουσίασε μια αλλαγή από τον thrash metal ήχο τους σε groove metal με tribal και industrial επιρροές.Sepultura - Chaos A.D. - Reviews - Encyclopaedia Metallum Το άλμπουμ γνώρισε μεγάλη επιτυχία ανεβαίνοντας στο # 11 στη Μεγάλη Βρετανία και το # 32 στις Ηνωμένες Πολιτείες, ενώ έχει γίνει χρυσό σε επτά χώρες. Η αλλαγή του ήχου μεγιστοποιήθηκε στο δίσκο "Roots" του 1996, ο οποίος έφθασε στο # 4 των βρετανικών τσαρτ. Ο δίσκος περιείχε τη μεγαλύτερη σινγκλ επιτυχία του συγκροτήματος, το τραγούδι "Roots Bloody Roots", το οποίο σκαρφάλωσε στο βρετανικό, το σουηδικό και το νορβηγικό Top-20 αλλά και το # 2 στη Φινλανδία. Στην περιοδεία για την προώθηση του το συγκρότημα εμφανίστηκε στο φεστιβάλ "Monsters of Rock" μαζί με τον Ozzy, τους Paradise Lost, κ.α..Monsters of Rock England Setlists | setlist.fm Στη συγκεκριμένη συναυλία τα φωνητικά ανέλαβε ο Κίσσερ, αφού ο Καβαλέρα αποχώρησε όταν έμαθε για τη δολοφονία του θετού γιου του.

Κατά τη διάρκεια της περιοδείας, τα υπόλοιπα μέλη του συγκροτήματος ανέφεραν στον Μαξ Καβαλέρα την επιθυμία τους να απολύσουν τη μάνατζερ και σύζυγο του, Γκλόρια Μπουζνόφσκι, οδηγώντας τον τραγουδιστή σε παραίτηση. Η τελευταία του εμφάνιση με τους Sepultura έγινε στις 16 Δεκεμβρίου 1996 στο "Brixton Academy" του Λονδίνου.Sepultura Brixton Academy, London - Setlist.fm

Η εποχή Γκριν
Τη θέση του Καβαλέρα πήρε ο αμερικανός Ντέρικ Γκριν, με τον οποίο ηχογράφησαν το "Against" το 1998, γνωρίζοντας πολύ μικρότερη επιτυχία από τα προηγούμενα άλμπουμ τους.Metal/Hard Rock Album Sales In The US As Reported By SoundScan Ακολούθησε το "Nation" του 2001, όντας το πρώτο άλμπουμ τους που δεν μπήκε στο Hot-100 του Billboard, από το 1991. Τον Σεπτέμβριο του 2002, η "Roadrunner" κυκλοφόρησε την τελευταία ζωντανή εμφάνιση του Μαξ Καβαλέρα με το συγκρότημα στο άλμπουμ "Under a Pale Grey Sky".Sepultura - Under A Pale Grey Sky review

Μετά το ΕΡ "Revolusongs" με διασκευές σε τραγούδια των Exodus, Metallica, U2, Hellhammer, κ.α., οι Sepultura κυκλοφόρησαν το "Roorback" το 2003, με τις πωλήσεις να παραμένουν σε χαμηλό επίπεδο παρά τις θετικές κριτικές που λάμβανε το συγκρότημα. Δύο χρόνια αργότερα, ακολούθησε το ζωντανά ηχογραφημένο "Live in São Paulo". Το 2006, οι Sepultura κυκλοφόρησαν το "Dante XXI", ένα δίσκο με κοινό στιχουργικό περιεχόμενο βασισμένο στη "Θεία Κωμωδία" του Δάντη Αλιγκέρι. Το άλμπουμ έγινε χρυσό στη Βραζιλία και την Κύπρο, αλλά δεν κατάφερε να μπει στα βρετανικά τσαρτ για πρώτη φορά από το 1989.

Μετά την κυκλοφορία του δίσκου, ο Ίγκορ Καβαλέρα αποχώρησε για να σχηματίσει μαζί με τον αδελφό του, Μαξ, τους Cavalera Conspiracy. Τη θέση του πήρε ο Τζιν Ντολαμπέλα και η νέα σύνθεση κυκλοφόρησε το "A-Lex", τον Ιανουάριο του 2009, ένα ακόμη concept άλμπουμ βασισμένο στο βιβλίο "Το Κουρδιστό Πορτοκάλι" του Άντονι Μπέρτζες. Κατά την περιοδεία του δίσκου, οι Sepultura άνοιξαν τις εμφανίσεις των Metallica στις δύο συναυλίες τους στο Σάο Πάολο, μπροστά σε 100.000 θεατές.SEPULTURA Supports METALLICA In Brazil

Το 2010 υπέγραψαν συμβόλαιο με τη "Nuclear Blast" κυκλοφορώντας το "Kairos" ένα χρόνο αργότερα. Μετά την κυκλοφορία του άλμπουμ, ο Ντολαμπέλα αποχώρησε για να αντικατασταθεί από τον Ελόι Κασαγκράντε και το συγκρότημα περιόδευσε στην Ευρώπη μαζί με τους Exodus και τους Destruction.SEPULTURA ANNOUNCES LINE- UP CHANGE! Το καλοκαίρι του 2013 ανακοινώθηκε ότι ο τίτλος του νέου δίσκου των Sepultura θα είναι "The Mediator Between Head and Hands Must Be the Heart" και ότι ο Ντέιβ Λομπάρντο, πρώην ντράμερ των Slayer, θα πραγματοποιήσει γκεστ εμφάνιση στη συγκεκριμένη κυκλοφορία.Dave Lombardo To Guest On The Upcoming SEPULTURA Record Ο δίσκος κυκλοφόρησε τον Οκτώβριο του ίδιου έτους, έναν μήνα μετά την εμφάνιση του συγκροτήματος στο φεστιβάλ "Rock in Rio", ενώ κατά την περιοδεία για την προώθηση του άλμπουμ έπαιξαν και πάλι στην Αυστραλία και τη Νέα Ζηλανδία μετά από περισσότερα από δέκα χρόνια.

Το καλοκαίρι του 2015, ο Αντρέας Κίσσερ ανέφερε σε συνέντευξη του ότι οι Sepultura θα ξεκινούσαν να δουλεύουν πάνω στον επόμενο δίσκο με σκοπό μία κυκλοφορία μέσα στο 2016.New SEPULTURA Album Will 'Probably' Arrive In Late 2016 Στα τέλη του 2016, ανακοινώθηκε ότι το νέο τους άλμπουμ θα ονομάζεται "Machine Messiah" και θα κυκλοφορήσει στις 13 Ιανουαρίου 2017 μέσω της Nuclear Blast.SEPULTURA: Νέος δίσκος τον Ιανουάριο - Metal Hammer Για την προώθηση του δίσκου, περιόδευσαν μαζί με τους Kreator, Soilwork και Aborted στην Ευρώπη και τους Testament και Prong στις Ηνωμένες Πολιτείες.Sepultura – Machine Messiah, Interview, Andreas Kisser, Smombie, Tour, metal-heads.de

Δισκογραφία
240px|thumb|Ο Ίγκορ Καβαλέρα
Στούντιο ηχογραφήσεις
ΈτοςΆλμπουμΗ.Β.SEPULTURA - Official Charts CompanyΓερμανίαSuche - Offizielle Deutsche ChartsΗΠΑSepultura | Awards | AllMusic 1986   Morbid Visions     -  -  - 1987   Schizophrenia     -  -  - 1989   Beneath the Remains     -  -  - 1991   Arise     40  -  119 1993   Chaos A.D.    11  11  32 1996   Roots    4  7  27 1998   Against   40  23  82 2001   Nation    88  28  134 2003   Roorback    129  46  - 2006   Dante XXI    -  64  - 2009   A-Lex    -  82  - 2011   Kairos    -  49  - 2013   The Mediator Between Head and Hands Must Be the Heart    -  76  - 2017   Machine Messiah    -  27  -2020Quadra

Ζωντανές ηχογραφήσεις
 Under a Pale Grey Sky (2002)
 Live in São Paulo (2005)
 Metal Veins - Alive in Rock in Rio (2014)

Συλλογές
 The Roots of Sepultura (1996)
 Blood-Rooted (1997)
 The Best of Sepultura (2006)ΕΡ
 Bestial Devastation (1985)
 Third World Posse (1992)
 Refuse/Resist (1993)
 Natural Born Blasters (1996)
 Procreation Of The Wicked (1997)
 Revolusongs (2002)
 Under My Skin (2015)

 Δείτε Επίσης 
 Soulfly
 Cavalera Conspiracy
 Nailbomb
 Killer By Killed
 Strife

Παραπομπές

Πηγές
 Sepultura στο AllMusic
 Δισκογραφία στο Metal Storm
 Sepultura στην Encyclopaedia Metallum: The Metal Archives

Κατηγορία:Groove metal συγκροτήματα
Κατηγορία:Βραζιλιάνικα thrash metal συγκροτήματα
Κατηγορία:Βραζιλιάνικα death metal συγκροτήματα
Κατηγορία:Βραζιλιάνικα heavy metal συγκροτήματα
Κατηγορία:Alternative metal συγκροτήματα
Κατηγορία:Βραζιλιανικά μουσικά συγκροτήματα